CELEX: 62011CN0582
Language: da
Date: 2011-11-24 00:00:00
Title: Sag C-582/11 P: Appel iværksat den 24. november 2011 af Rügen Fisch AG til prøvelse af dom afsagt af Retten (Tredje Afdeling) den 21. september 2011 i sag T-201/09 — Rügen Fisch AG mod Kontoret for Harmonisering i det Indre Marked (Varemærker og Design) (KHIM), den anden part i sagen Schwaaner Fischwaren GmbH

28.1.2012   
            
            
               DA
            
            
               Den Europæiske Unions Tidende
            
            
               C 25/38
            
         
      Appel iværksat den 24. november 2011 af Rügen Fisch AG til prøvelse af dom afsagt af Retten (Tredje Afdeling) den 21. september 2011 i sag T-201/09 — Rügen Fisch AG mod Kontoret for Harmonisering i det Indre Marked (Varemærker og Design) (KHIM), den anden part i sagen Schwaaner Fischwaren GmbH
      (Sag C-582/11 P)
      (2012/C 25/73)
      Processprog: tysk
      
         Parter
      
      
         Appellant: Rügen Fisch AG (ved Rechtsanwälte O. Spuhler og M. Geitz)
      De andre parter i appelsagen:
      
                  —
               
               
                  Kontoret for Harmonisering i det Indre Marked (Varemærker og Design) (KHIM)
               
            
                  —
               
               
                  Schwaaner Fischwaren GmbH
               
            
         Appellanten har nedlagt følgende påstande
      
      
                  —
               
               
                  Dom afsagt af Den Europæiske Unions Ret den 21. september 2011 i sag T-201/09 ophæves, og afgørelse truffet den 20. marts 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 203/2007-4) annulleres.
               
            
                  —
               
               
                  Subsidiært ophæves ovennævnte dom afsagt af Den Europæiske Unions Ret og sagen hjemvises til Den Europæiske Unions Ret.
               
            
                  —
               
               
                  Harmoniseringskontoret tilpligtes at betale sagens omkostninger.
               
            
         Anbringender og væsentligste argumenter
      
      Appellanten har gjort følgende gældende til støtte for sin appel:
      
                   
               
               
                  I den appellerede dom fastslog Retten fejlagtigt, at den absolutte registreringshindring i varemærkeforordningens (1) artikel 7, stk. 1, litra c), er til hinder for registreringen af ordet SCOMBER MIX som EF-varemærke som følge af det omtvistede varemærkes beskrivende karakter.
               
            
                   
               
               
                  Rettens vurdering udgør en tilsidesættelse af varemærkeforordningen artikel 7, stk. 1, litra c), sammenholdt med forordningens artikel 51, stk. 1, litra a). Ordmærket SCOMBER MIX er ikke beskrivende, eftersom der ud fra den relevante forbrugers synspunkt er tale om en fantasibetegnelse, der entydigt opfattes som et varemærke.
               
            
                   
               
               
                  De varer og tjenesteydelser, som er omfattet af den omhandlede varemærkeansøgning, er bestemt til gennemsnitsforbrugere. En gennemsnitlig forbruger er imidlertid ikke bekendt med det latinske sprog eller det zoologiske begreb »scomber«. Ordmærket SCOMBER MIX udviser den minimumsgrad af særpræg, som kræves for at blive registreret som et EF-varemærke i henhold til EU-retten.
               
            
         (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).